钦定古今图书集成/明伦汇编/交谊典/第043卷 > 《祗命赴京途次淮口因书所怀却寄使府群公》
## 钦定古今图书集成/明伦汇编/交谊典/第043卷 > 《祗命赴京途次淮口因书所怀却寄使府群公》

权德舆

弱植素寡偶，趋时非所任。感恩再登龙，求友皆断金。
彪炳观奇彩，凄锵闻雅音。适欣佳期接，遽叹离思侵。
靡靡遵远道，忡忡劳寸心。难成独酌谣，空奏《伐木吟》。
泬寥清冬时，萧瑟白昼阴。交欢谅如昨，滞念纷在今。
因风试矫翼，倦飞会归林。向晚清淮驶，回首楚云深。